Naiset kertovat, mikä takaa nautinnon sänkypuuhissa: ”Pitkän kiusoittelun jälkeen seksi on ihan mahtavaa” | Me Naiset
Uuh ja aah, miten ihanaa! Kuva: Shutterstock
Kyselyymme vastanneet naiset kertoivat nauttivansa seksissä eniten pitkästä esileikistä ja siitä, että voivat luottaa kumppaniinsa.
Jokaisella meistä on omat suosikkiasiansa seksipuuhissa. Mutta mistä naiset nauttivat erityisen paljon seksin aikana, ja miksi nämä jutut ovat niin mukavia? Tätä kysyimme tuoreessa kyselyssämme.
Vastauksista nousi kahdeksan naisten seksisuosikkia:
1. Sopivan rauhallinen tahti virittää tunnelmaan
”Pienetkin hellät kosketukset ovat aina plussaa. Eniten tykkään rauhallisesta ja hitaasta seksistä, jonka aikana molemmat voivat virittäytyvät sopivaan tunnelmaan. Yleensä en erityisemmin välitä nopeasta jyystöstä.” Nainen, 28
”Tykkään seksistä, jossa touhutaan pitkän kaavan mukaan, eli kokeillaan runsaasti eri asentoja. Silloin saan parhaimmat orgasmit.” Nainen, 33
52,1 prosenttia Me Naisten parin vuoden takaiseen kyselyyn vastanneista halusi seksin kestävän noin 15–30 minuuttia kerralla. Seuraavaksi eniten kannatusta sai pitkä seksi, joka kestää puolesta tunnista tuntiin. Kyselyyn osallistui 764 naista.
2. Kunnon esileikki takaa nautinnon
”Parhaimmillaan esileikki alkaa jo aiemmin samana päivänä. Pitkin päivää pusutellaan ja halaillaan. Pitkän kiusoittelun jälkeen seksin on ihan mahtavaa. Silloin saan aina valtavan orgasmin.” Nainen, 42
”Tykkään kunnollisesta esileikistä, eli pussaillaan, kosketellaan, lämmitellään suupelillä ja niin edelleen. Kaulan ja niskan suukottelu on mielestäni ihan parasta.” Nainen, 24
Myös tutkijoiden mukaan yksi hyvän seksin tärkeimmistä tekijöistä on, että esileikkiin panostetaan riittävästi.
4. Suutelu kunniaan, ylhäällä ja alhaalla!
”Suutelu on niin ihanaa ja hyvää – ihan joka vaiheessa seksiä. Se jos mikä viettelee ja kiihottaa. Kun mies vie ja ottaa tilanteen täydellisen taitavasti hallintaan, niin että uppoudun johonkin täysin mielettömään olotilaan.” Nainen, 48
”Suun käyttäminen kaikin mahdollisin tavoin on hyvin kiihottavaa ja kivaa.” Nainen, 40
”Nykyään pidän eniten suuseksistä. Se stimuloi klitorista kaikista parhaiten.” Nainen, 47
”Suuseksi on taivaallista, kun sen taitaa. Lopputuloksena on yleensä täydellinen orgasmi.” Nainen, 48
Kaipaatko vinkkejä entistä erinomaisempaan suutelusessioon? Lue tämä juttu: Kiehnääminen takaisin! Asiantuntijan neuvot aikuisille Skam-tason suuteluun
5. Luottamus ja yhteisymmärrys palkitsevat
”Tärkeintä sängyssä on olla läsnä ja se, että voi luottaa toiseen täysin. Tykkään siitä, että välillä voi vain pysähtyä ja olla niin lähellä toista kuin fyysisesti pääsee – viipyillä nautinnossa.” Nainen, 33
”Parhaassa seksissä molemmat osapuolet huomioivat toisensa. Seksiä ei harrasteta vain oman nautinnon vuoksi, vaan huolehditaan siitä, että molemmat nauttivat.” Nainen, 48
6. Vaihtelu virkistää...
”Tykkään monipuolisesta seksistä, joka kestää riittävän pitkään. Yhtä ja samaa ei tehdä liian kauan, vaan välillä vaihdetaan sujuvasti toisenlaiseen asentoon.” Nainen, 48
7. ...ja rajuuttakin saa olla
”Tykkään sitoa ja olla sidottuna. Käytämme kumppanini kanssa runsaasti välineitä, kuten silmälappuja, renkaita, nipistimiä ja niin edelleen.” Nainen, 47
”Kevyet ja turvalliset alistaja–alistettu -leikit ovat mieleeni. Esimerkiksi silmien sitominen, käsirautojen kokeileminen sekä tukistaminen tuovat mukavaa jännitystä peliin.” Nainen, 24
Tutkimusten mukaan suomalaiset ovat yhä kokeilunhaluisempia sängyssä. Kesäkuussa julkaistun FINSEX-tutkimuksen mukaan suomalaiset harrastavat määrällisesti yhä vähemmän seksiä, mutta samaan aikaan seksissä kiinnostavat ihan uudenlaiset asiat.
Yhden seksisession aikana kokeillaan aiempaa useampia asentoja. Suuta ja käsiä käytetään yhä enemmän seksin aikana, ja tutkimustuloksen mukaan anaaliseksin ja sidontaleikkien suosiokin on kasvanut.
– Niiden yleistyminen liittyy siihen, että nuoret kokeilevat mielellään erilaisia seksitapoja, joista he kuulevat ja jotka he kokevat kiinnostaviksi, tutkimusprofessori Osmo Kontula kertoi Me Naisille kesäkuussa.
8. Pelkkä rakkaudenkieli ei riitä
”Seksissä tärkeintä on toisen kunnioitus ja kuuntelu. Kummankin osapuolen pitää saada kertoa, mistä tykkää tai ei tykkää.” Nainen, 28
”Jonkinlainen kommunikaatio parantaa hommaa huomattavasti. Seksi ei saa olla pelkkää mielikuvien pyörittelyä.” Nainen, 51
Seksimieltymykset ovat hyvin yksilöllisiä, joten tämäkään listaus ei päde jokaiseen naiseen. Se, mikä kiihottaa yhden hulluuden partaalle, saattaa inhottaa toista kaikista eniten. Siksi puhuminen on todellakin yksi tärkeimmistä osista hyvää seksiä. Myös asiantuntijat kehottavat puhumaan seksistä enemmän kumppanin kanssa.
Lue lisää: Asiantuntija kehottaa puhumaan enemmän seksistä – vaatteet päällä
klo 20:26 | 27.8.2017
Nautintoa ei takaa mikään muu kuin riittävän suuri työkalu. Valitettavan harva mies vain on riittävän hyvin varusteltu, keskiarvohan on vain noin 14cm.